На основу члана 46. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018), члана 38. Закона о удружењима („Службени гласник РС“, број 51/2009, 99/2011 - др. закон и 44/2018 – др. закон), Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. Гласник РС“, број 16/2018), члана 60. Статута општине Ивањица, („Службени лист општине Ивањица“, бр. 1/2019) и члана 13.Правилника о начину, критеријумима и поступку доделе средстава из буџета Општине Ивањица за подстицање пројеката од јавног интереса (Сл. лист општина Ивањица бр. 1/2019), Општинско веће општине Ивањица на седници одржаној дана 11. фебруара 2020. године, донело је

**ОДЛУКУ**

**О**

**ИЗМЕНИ О Д Л У К E**

**о избору пројеката који ће се финансирати или суфинансирати из буџета општине Ивањица за 2019. год.**

**Члан 1.**

УОдлуци о избору пројеката који ће се финансирати или суфинансирати из буџета општине Ивањица за 2019. год. 01 број 06-23/2019 од 30. августа 2019. године мења се тачка 1. Табеларног приказа и то у делу који се односи на висину износа који се суфинансира средствима буџета општине Ивањица у 2019. години, колона број 10, ред број 6, и то тако што ће уместо броја, односно износа од „170.000,00“ динара, убудуће стајати број, односно износ од „100.000,00“ динара.

**Члан 2.**

У осталом делу Одлука о избору пројеката који ће се финансирати или суфинансирати

из буџета општине Ивањица за 2019. год. 01 број 06-23/2019 од 30. августа 2019. године, остаје неизмењена.

**ОПШТИНСКО ВЕЋЕ ОПШТИНЕ ИВАЊИЦА, 01 број: 06-1/2020**

 **ПРЕДСЕДНИК ОПШТИНЕ**

 **Зоран Лазовић**

**О б р а з л о ж е њ е**

Општинско веће општине Ивањица је на основу члана 60. Статута општине Ивањица, („Службени лист општине Ивањица“, бр. 1/2019) и члана 13.Правилника о начину, критеријумима и поступку доделе средстава из буџета Општине Ивањица за подстицање пројеката од јавног интереса (Сл. лист општина Ивањица бр. 1/2019), Општинско веће општине Ивањица на седници одржаној дана 30. августа 2019. године донело **О Д Л У К У о избору пројеката који ће се финансирати или суфинансирати из буџета општине Ивањица за 2019. године 01 број 06-23/2019.**

 Након тога је са удружењима подносиоцима одобрених пројеката закључени уговори којима је дефинисана намена, услови и начин суфинансирања, а чланом 7. истих је предвиђено да се финансијска средства исплаћују у две транше.

Обзиром на то да је Удружење „Општински ватрогасни савез Ивањица“ поднео извештај за утрошак прве транше 03.01.2020. године, уз обавештење да се одриче/искључује друге транше средстава, уз образложење да услед озбиљних здравствених проблема и скоро двомесечнног одсуствовања због тешких срчаних тегоба вође пројекта, нису били у стању да испоштују динамику реализације пројекта, начелник Општинске управе поднео је захтев за измену напред наведене одлуке, како би председник општине потписао анекс уговора.

Правни основ за доношење ове одлуке садржан је у Правилнику о начину, критеријумима и поступку доделе средстава из буџета Општине Ивањица за подстицање пројеката од јавног интереса (Сл. лист општина Ивањица бр. 1/2019).

Ова Одлука нема финансијски ефекат на буџет те самим тим не постоји потреба за исказивањем процене финансијског ефекта ове Одлуке на буџет, односно финансијске планове организација за обавезно социјално осигурање.

ПРИЛОГ: Обавештење Удружење „Општински ватрогасни савез Ивањица“

**ОДЕЉЕЊЕ ЗА ЛЕР, ИНВЕСТИЦИЈЕ И ГРАЂЕВИНСКЕ ПОСЛОВЕ**